
                Nr.23/150/2006

AVIZ

asupra proiectului de Lege privind aprobarea ieşirii din vigoare a unor tratate internaţionale în domeniul comerţului şi cooperării economice



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 597 din 3 iulie 2006, pentru aviz la Comisia pentru politică externă, cu proiectul de Lege privind aprobarea ieşirii din vigoare a unor tratate internaţionale în domeniul comerţului şi cooperării economice.



Proiectul de lege are ca obiect de reglementare încetarea valabilităţii, prin denunţare, a unor tratate internaţionale încheiate de România şi care nu sunt compatibile cu legislaţia Uniunii Europene.



Proiectul actului normativ privind aprobarea ieşirii din vigoare a unor tratate internaţionale în domeniul comerţului şi cooperării economice a fost avizat favorabil de Consiliul Legislativ, cu nr.901 din 27 iunie 2006, cu observaţii şi propuneri care au fost însuşite de către iniţiator.



Examinarea proiectul de lege a avut loc în şedinţa comisiei din data de 28 august 2006.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.

PREŞEDINTE,

Dan Ioan Popescu

Consilier,
Viorela Gondoş
